cyanic-selkie/wikianc huggingface dataset:
Հայերը համաշխարհային կինոյում
Հայերը թուրքական կինոյում
Առաջին թուրքական ֆիլմերում նկարահանվել են Պայծառ Ֆասուլաճյանը, Գրիգոր Ավետյանը, էլիզ Գովանը, Վահրամ Փափազյանը, 1940-50-ական թթ-ին՝ Նվարդ Ալեքսանյանը, Նշան Խաչերյանը, ժերֆին էլմասը, Շավարշ Գարագաշը, Նուբար Թերգյանը և այլ դերասաններ։ Հայտնի ռեժիսորներ են Արշավիր Ալյանաքը, Արամ Գյուլեուզը, օպերատորներ Միսաք Ռաֆայելյանը, Օննիկ Գալոատյանը, կինոգետ Հ. Մագինաճյանը և ուրիշներ։ Լիբանանում առաջին գեղարվեստական ֆիլմերից մեկը («Լիբանանի հարսը», 1951 թ.) նկարահանել է Հարություն Թյուրապյանի «Թուրաֆիլմ» ընկերությունը։ Կինոյի զարգացմանը նպաստել են օպերատոր Անտուան Փարթամյանը, ռեժիսորներ Գարրի Կարապետյանը, Հերրի Սարգիսյանը, Նիկոլ Պեզճյանը, դերասաններ Ատիս Հարմանտյանը, Գրիգոր Սաթամյանը, Արփի Շանթը և ուրիշներ։
Հայերը Բուլղարական կինոյում
Բուլղարիայում ֆիլմեր են նկարահանել Գրիգոր Ագարյանը, Խաչո Բոյաջիևը,Սևդա Սևանը («Ցեղասպանություն», 1988 թ.) և ուրիշներ։ Հայ արվեստագետները (Արշավիր Շահխաթունի, Համո Բեկնազարյան, Վահրամ Փափազյան և ուրիշներ)
Հայերը ռուսական կինոյում
Ռուսական կինոյում ստեղծագործել են 1910-ական թթ-ից։ Հայտնի են սցենարիստներ Նինա Աղաջանովա-Շուտկոն, Մարո Երզնկյանը, է. Ակոպովան, Ալեքսանդր Ադաբաշյանը (նաև՝ դերասան), կինոգետ Արմեն Մեդվեդևը, ռեժիսորներ Արշա Ավանեսովան, Հենրիկ Հովհաննիսյանը, Լև Ատամանովը, Թամարա Լիսիցյանը, էդմոնդ և Տիգրան Քեոսայանները, Ռոդիոն Նահապետովը (նաև՝ դերասան), Արա Գաբրիելյանը, Կարեն Շահնազարովը, Ֆրունզե Մկրտչյանը, օպերատորներ Լևոն Արիստակեսովը, Հենրիկ Մարանջյանը, հնչյունային օպերատոր էդվարդ Վանունցը, դերասաններ Արմեն Ջիգարխանյանը,Գուրգեն Թոնունցը, Դմիտրի Խառատյանը, Լաուրա Գևորգյանը, Սերգեյ Գազարովը, Վլադիմիր Թաթոսովը, Գեորգի Սահակյանը, Նինա Տեր-Օսիպյանը և ուրիշներ։
Հայերը Վրացական կինոյում
Հայ կինոգործիչները (ռեժիսորներ Համո Բեկնազարյան, Սերգեյ Փարաջանով, Պատվական Բարխուդարյան, Ամասի Մարտիրոսյան, դերասանուհի Օլգա Մայսուրյան, օպերատորներ Գարուշ Բեկնազարյան, Լևոն Արզումանով և ուրիշներ) նպաստել են նաև վրացական կինոյի ստեղծմանն ու զարգացմանը։
Հայերը ուկրաինական կինոյում
Ուկրաինական կինոյում ճանաչված են ռեժիսորներ Սերգեյ Փարաջանովը, Ռոման Բալայանը, օպերատոր Սուրեն Շահբազյանը և ուրիշներ։ Հայ կինոգործիչները մասնակցել են նաև այլ Երկրների (Հունգարիա, Բրազիլիա, Ավստրիա և այլն) և նախկին ԽՍՀՄ մյուս հանրապետությունների կինոյի առաջընթացին։
Կատեգորիա:Հայ դերասաններ Կատեգորիա:Կինոարվեստ Կատեգորիա:Հայկական կինեմատոգրաֆիա Կատեգորիա:Հայ ռեժիսորներ
Պետրով-Բիրյուկի տուն (Դոնի Ռոստով)
Պետրով-Բիրյուկի տուն (Дом Петрова-Бирюка), շենք Ռուսաստանի Դոնի Ռոստով քաղաքում, որտեղ ապրել է ռուս խորհրդային գրող Դմիտրի Իլյիչ Պետրով-Բիրյուկը։ Մշակույթի հայտնաբերված հուշարձան է։
Հասցեն՝ ք. Դոնի Ռոստով, Բոլշայա Սադովայա փողոց, 111։
Պատմություն
Գրող Դմիտրի Իլյիչ Պետրով-Բիրյուկը ծնվել է կազակական ընտանիքում,Դոնի զորքի մարզի Աննինսկայա ստանիցայում, որտեղ անցել են նրա մանկությունն ու պատանեկությունը։ Նա հեղինակ է «Դոնի տափաստանների» բնակիչների մասին հետևյալ ստեղծագործությունների. «Ասք կազակների մասին» եռագրություն, «Վայրի դաշտ», «Կոնդրատ Բուլավին», «Դոնի տափաստանների որդիները», «Գրուզինով եղբայրները», «Իվան Տուրչանինով», «Հարավը կրակի մեջ», «Հայրենիքի առջև» ։
1932 թվականից գրողն ապրել է Դոնի Ռոստովում, աշխատել որպես խմբագիր գրքի հրատարակչությունում։
Ճարտարապետություն
Այն տունը, որտեղ 1943-1960 թվականներին ապրել է գրող Դ. Ի. Պետրովը (Բիրյուկ) գտնվում է Դոնի Ռոստովի Էնգելսի փողոցի (այժմ՝ Բոլշայա Սադովայա), 111 և Կիրովի պողոտայի խաչմերուկի մոտ։ Շենքը ճարտարապետության տարածաշրջանային հուշարձան է։ Կառուցվել է Մ. Գ. Ֆոմինի և Ի. Ե. Սավինի տների տեղում՝ 1928 թվականին կոնստրուկտիվիզմի ոճով։ Նրա առաջին հարկում նախկինում գործել է «Պուշինկա» կարի արհեստանոցը, այժմ այնտեղ «Մորթիների թագավորություն» խանութն է և ժամացույցների «18 կարատ» խանութը։
Շենքը աղյուսե է, սվաղված է, հիմնական ծավալով յոթհարկանի է և ութհարկանի՝ հյուսիսարևելյան մասում։ Շենքի ճարտարապետական դիմագիծը ձևավորում են երկու ելունները և քիվապատի բետոնե ճաղաշարքը, անկյունային մասում դուրս ցցված պատշգամբները, մետաղյա ճաղերով կարճասյուների տեսքով ցանկապատերը, 1-ին և 2-րդ հարկերի պատուհանների միջև միջնապատերի կոպտատաշ շարվածքը, միջհարկային քիվերը։ Հիմնական մուտքը փողոցի կողմից ունի բետոնե հովար։
Շենքի հատակագիծը բարդ կառուցվածքի է։ Հատակագծի հիմքը վերելակով աստիճանավանդակն է և նրանց շուրջ գտնվող բնակարանները։ Գրողն ապրել է երկրորդ հարկի թիվ 17 բնակարանում։ Նրա բնակարանի պատուհանները նայել են դեպի փողոց։ Այժմ բնակարանի հուշային նկարագիրը կորսված է։
1978 թվականին շենքի պատին տեղադրված է հուշատախտակ, որի վրա գրված է.
Ալեքսանդր Ռևվա
Ալեքսանդր Վլադիմիչի Ռևվա (Олександр Володимирович Ревва; ), ռուս շոումեն, կատակերգական դերասան, հաղորդավար, երգիչ։ ՈւՀԱ–յի «Արևից հոգնած» թիմի խաղացող։ «Comedy Club» հումորիստական շոուի ռեզիդենտ։
Որպես երգիչ հանդես է գալիս «Արտուր Պիռոժկով» կեղծանվան տակ։ Որպես երաժիշտ հայտնի է դարձել «Зацепила» երգի թողարկումից հետո։
Կենսագրություն
Ծնվել է 1974 թվականի սեպտեմբերի 10–ին Դոնեցկում։ «Մինչև բոլորը տանն են» հաղորդման ժամանակ նրա խոսքերի համաձայն՝ Ռևվա ազգանունը մտածված է։ Նրա նախնիները, որոնք ապրում էին Էստոնիայում և ունեին Էռվա ազգանունը, տեղափոխվել են Ուկրաինա, որտեղ փոխել են ազգանունը Ռևվայի։ Մանուկ հասակում նրան ընկերները կանչում էին «Рёва-корова» (Ռյովա–կով) ։
1995 թվականին դարձել է Դոնեցկից ՈւՀԱ–յի թիմի անդամ, իսկ 2000 թվականից՝ ՈւՀԱ–յի «Արևից հոգնած» թիմի անդամ։ 2006–ից մինչև 2013 թվական եղել է մոսկովյան «Comedy Club»–ի ռեզիդենտ , իսկ 2015–ին վերադարձել է հեռուստահաղորդում։ «Comedy Club»–ում հանդես է գալիս Տիմուր Բատրուտդինովի, Գարիկ Մարտիրոսյանի, Պավել Վոլյայի, Գարիկ Խառլամովի հետ։
Անդրեյ Ռոժկովի հետ միասին եղել է ՆՏՎ հեռուստաալիքի «Դու ծիծաղելի ես» շոուի հաղորդավարը՝ Արտուր Պիռոժկով կեղծանվան տակ։
2010 թվականի դեկտեմբերի 25–ին կայացել է Դմիտրի Օռլինսկու և Ալեքսանդր Ռևվայի «Spaghetteria» նախագծի բացումը ։
2014 թվականից նա «Կոլոբանգա» անիմացիոն սերիալի պրոդյուսերն է։ Այն նկարահանվում է Օրսկ քաղաքում ։ 2015 թվականի հոկտեմբերի 19–ին կայացել է նախագծի պրեմիերան ՍՏՍ հեռուստաալիքով։
2016 թվականին նկարահանվել է Տիմատիի «Մագա» տեսահոլովակում։
2017 թվականի դեկտեմբերին դարձել է «Орёл и решка» թրեվել շոուի «աստղային» հաղորդավար։
Անձնական կյանք
Ամուսնացած է 2007 թվականի ապրիլից։ Կնոջ անունը Անժելիկա է։ Երկու դստրեր ունի՝ Ալիսա և Ամելի ։
Արտաքին հղումներ
Կատեգորիա:Ռուս դերասաններ Կատեգորիա:Ռուս հաղորդավարներ Կատեգորիա:Ռուս երգիչներ Կատեգորիա:Ռուս կատակերգուներ Կատեգորիա:Ռուսաստանի հեռուստատեսության դերասաններ Կատեգորիա:Երաժիշտներ այբբենական կարգով Կատեգորիա:«Ոսկե գրամաֆոն» մրցանակի դափնեկիրներ Կատեգորիա:Կեղծանուններ Կատեգորիա:21-րդ դարի երգիչներ
Բինտ Ջաբիլ
Բինտ Ջաբիլը (بنت جبيل‎ - Բիբլի դուստր), քաղաք է Լիբանանի հարավարևելյան մասում, Նաբաթիյեի պրովինցիայում ։ Բնակչությունը մոտավորապես 30000 է։ Քաղաքը գտնվում է Իսրայելի սահմանից 4կմ հեռավորության վրա։ 1985- 2000 թթ քաղաքը օկուպացված է եղել Իսրայելի կողմից։
Ծանոթագրություններ
Կատեգորիա:Լիբանանի քաղաքներ
Իսլանդիայում բանանի արտադրություն
Իսլանդիայում բանանի արտադրություն, Իսլանդիայի տնտեսության ճյուղ, որն իրականում գոյություն է ունեցել կարճ ժամանակ, իսկ այժմ դարձել է քաղաքային լեգենդ։
Պատմություն
1960 թվականին կառավարությունը վերացրեց մրգերի ներմուծման մաքսատուրքերը ։ Արդյունքում ներքին շուկայում աճեցրած բանանն այլևս ի վիճակի չէր մրցակցելու ներկրվողի հետ և շուտով վերացավ շուկայից։ Իսլանդիայում բանանի մշակումը շատ ավելի դանդաղ էր, քան արևադարձային երկրներում՝ լույսի ցածր մակարդակի պատճառով. իսլանդական բանանի հասունացման համար պահանջվում էր երկու տարի, մինչդեռ հասարակածային գոտում դրանք հասունանում են մի քանի ամսում ։
Առասպել
Քաղաքային լեգենդն այն մասին, որ Իսլանդիան ներկայումս Եվրոպայի ամենամեծ բանան արտադրող և/կամ արտահանողն է, տարածվել է տարբեր գրքերի, ինչպես նաև լրատվամիջոցների կողմից։ Այդ մասին նշվել է, օրինակ, BBC-ի QI վիկտորինայի մի դրվագում, այնուհետև այդ շոուի հետ կապված ֆորումում ։ Այնուամենայնիվ, ըստ Պարենի և գյուղատնտեսության կազմակերպության (FAO) վիճակագրության՝ այժմ (և տասնամյակներ շարունակ) եվրոպական ամենամեծ բանան արտադրողը Իսպանիան է, որը կազմում է Եվրոպայում ընդհանուր արտադրության մոտ 90%-ը (թեև արտադրությունը հիմնականում կենտրոնացած է Կանարյան կղզիներում, որը գտնվում է Աֆրիկայի ափերի մոտ)։ Եվրոպայում բանան արտադրող մյուս երկրներն են Պորտուգալիան, Հունաստանը և Իտալիան։
Այսպիսով, թեև իսլանդական ջերմոցներում փոքր քանակությամբ բանան դեռ աճեցվում է և ամեն տարի պտուղ է տալիս, այնուամենայնիվ, Իսլանդիան ներմուծում է երկրում սպառված գրեթե բոլոր բանանները (ներմուծումը 2009 թվականին մեկ շնչի հաշվով ավելի քան 18 կգ էր) ։
Իսլանդիայի գյուղատնտեսական համալսարանում գործում է երկրի վերջին ֆերման, որի արևադարձային ջերմոցում աճեցվում են 600-700 բանանային մշակաբույսեր։ Դրանք ստացվել են որպես նվիրատվություն նախկին բանան աճեցնողներից, երբ նրանք փակել են իրենց ջերմոցները։ Բանանն աճեցվում և սպառվում է համալսարանի ուսանողների և աշխատակազմի շրջանում և չի վաճառվում ։
Ծանոթագրություններ
Կատեգորիա:Քաղաքային լեգենդներ Կատեգորիա:Իսլանդիայի տնտեսություն
Ձիու արձանիկ (մ.թ.ա. 6-5-րդ դարեր, Այրում)
Քարայծի արձանի, մ.թ.ա. 6-5-րդ դարերի արձանիկ, որը գտնվել է Հայաստանի Այրում քաղաքում։ Պահպանվում է Հայաստանի պատմության թանգարանում 2225-9 համարի ներքո ։
Նկարագրություն
Կանգնած ձիու ձուլածո ֆիգուա է։ Կարճ խուզած բաշով, երկար պարանոցով գլուխը պարզած է վեր։ Ականջները կարճ են ու ցից, աչքերը կլոր են՝ շրջանով ընդգծված, բերանը թեթևակի բաց է։ Իրանը տրված է սահուն անցումներով, առջևի ոտքերը մեկնած են առաջ, ընդգծված են սմբակները։ Պոչը երկար է, սեղմված ոտքերին։ Հայկական լեռնաշխարհում ձին հայտնի էր դեռևս վաղ բրոնզի ժամանակաշրջանից և համարվել է արևի աստվածությանն առնչվող սրբազան կենդանի ։
Աղբյուրներ
Կատեգորիա:Հայաստանի պատմության թանգարանի նմուշներ Կատեգորիա:Հնագիտական գտածոներ
Քլեյր Սիմփսոն
Քլեյր Սիմփսոնը բրիտանացի կինոնախմբագիր է, որի աշխատանքները արժանացել են «Օսկար» մրցանակի (Օլիվեր Սթոունի դասակի համար) և BAFTA կինոմրցանակի՝ «Մշտական այգեպանը» ֆիլմի լավագույն խմբագրման համար։ Նրան դասավանդել են Դեդե Ալենը և այնպիսի նշանակալի և ճանաչված «Օսկար» մրցանակակի դափնեկիր, կինոնկարների խմբագիրներ ինչպիսիք են՝ Պիետրո Սկալիան, Դևիդ Բրենները, Ջոե Հաթշինգը և Ջուլի Մոնրոն։ Նա նաև խմբագրել է Օլիվեր Սթոունի Սալվադոր և Ուոլ Սթրիթ ֆիլմերը։
Քլեյր Սիմփսոն - մեջբերումներ խմբագրման մասին
«Առանձնացված սենյակները միայն մութ ու մռայլ տեղեր են, եթե դրանք այդպիսին դարձնենք։ Քրտնաջան աշխատանքը, կրթության նախապատվությունը, սուր բնազդը և անհեթեթությունը իմ կարիերայի նշանակալի հատկանիշներն են որպես խմբագիր և կյանքիս կարևոր բաղադրիչ։ Երբեք չեմ թերագնահատում բախտս։ Ես գիտեմ շատ արտառոց տաղանդով օժտված մարդկանց, ովքեր այնքան էլ հաջողություն չեն ունեցել «Օսկար» մրցանակ նվաճելու համար։ Մի սխալվիր, սա հիանալի հնարավորություն է հաղթելու համար։ Բայց միակ բանը, որ կարևոր է աշխատանքային օր ունենալն է։ Լինել ազնիվ ինչպես ձեր տնօրենի, այնպես էլ այն աշխատանքի հետ, որը կատարում եք։ Եթե չեք կարողանում դա անել, մի ստանձնեք այդ աշխատանքը»։
Արտաքին հղումներ
Կատեգորիա:Ապրող անձինք Կատեգորիա:BAFTA մրցանակի դափնեկիրներ
Էտրեոպոն
Էտրեոպոն (Étréaupont), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Վերվեն կանտոնի կազմի մեջ։ Համայնքի շրջանը՝ Վերվեն։
Համայնքի INSEE կոդը՝ 02295
Բնակչություն
2010 թվականի տվյալներով՝ համայնքի բնակչությունը կազմում է 895 մարդ։
Արտաքին հղումներ
Կատեգորիա:Ֆրանսիայի բնակավայրեր Կատեգորիա:Էնա դեպարտամենտի կանտոններ
Պիցցայի աշխարհի առաջնություն
Պիցցայի աշխարհի առաջնություն (Պիցցայի պատրաստման աշխարհի առաջնություն), ամենամյա խոհարարական մրցույթ՝ նվիրված պիցցային։ Մրցույթի կազմակերպիչներն են Pizza e Pasta Italiana և PizzaNew ամսագրերը։ 2008 թվականին առաջնությանը մասնակցել են խոհարարներ 20 երկրներից։ Պիցցան գնահատում են դատավորները՝ հաշվի առնելով պիցցայի պատրաստման և թխման գործընթացը, դրա համն ու մատուցումը։ Միջոցառման ընթացքում անցկացվում են պիցցայի արագ պատրաստման, «պիցցա-ակրոբատիկայի» և պիցցայի համար ամենաշատ խմորներ պատրաստելու մրցումներ։ Պիցցայի աշխարհի առաջնությունն անցկացվում է Սալսոմաջորե Տերմեում (Իտալիա)։ Որոշ այլ քաղաքներում (օրինակ, Փարիզում և Նեապոլում) կան պիցցային նվիրված այլ խոհարարական միջոցառումներ։
Առաջնությանը ներկա է գտնվում Միսս Իտալիան։ Որպես կանոն՝ պիցցայի աշխարհի առաջնությանը մասնակցում է մոտ 6500 ընկերություն։ Մրցաշարի հաղթողներն ընդգրկվում են Փառքի սրահում և երբեմն հրավիրվում են հաջորդ տարի որպես դատավոր հանդես գալու համար։ Դրանից բացի՝ հաղթող սրճարանն ստանում է 10 000 դոլար։
Նախատեսված են տարբեր անվանակարգեր՝ օրինակ՝ «լավագույն բուսակերական պիցցա», «լավագույն մսային պիցցա»։  Մրցույթի ավարտին ընտրվում է լավագույն պիցցան։ Հաղթող ընկերություններն իրենց հաջողությունը կարող են օգտագործել գովազդի համար։ Նման սրճարանի սեփականատիրոջը բաժին է հասնում ցուցանակը, որը նա կարող է տեղադրել հաստատությունում։
Թոնի Ջեմինյանին առաջնության բազմակի հաղթողներից է ։
Արտիգաս այգիներ
Արտիգաս պարտեզներ (Els Jardins de Can Artigas) գտնվում են Կատալոնիայի Լա Պոբլա դե Լիլյետ համայնքի մի այգում։ Կառուցվել է 1905֊1906 թվականների ընթացքում և նախագծման աշխատանքներն արվել են կատալոնացի ճարտարապետ, իսպանական մոդեռնի բարձրագույն ներկայացուցիչ Անտոնիո Գաուդիի կողմից։ Ինչպես շատ այլ իր աշխատանքներում, այստեղ Գուադին նույնպես պարտեզները լցրել է կամարներով և կաթոլիկ խորհրդանիշներով։ 1971 թվականի վերջերին պարտեզները գործնականում լքված էին։ Կատալոնիայի պոլիտեխնիկական համալսարանի Գուադիի ամբիոնի վերահսկողության ներքո 1992 թվականին դրանք վերականգնվեցին։ Ներկայիս քանդակները Դոմինիկ Ռամոն Միլլետի աշխատանքներն են։
Պատմություն և նկարագրություն
Նախագծում, կառուցման գործընթաց 1905 թվականին Գուադին ճանապարհորդում է Լիլյետ կառուցելու համար Կատլերի տունը, լեռնային մի ապաստան, որը նախատեսված էր ածխի հանքի ինժեներների համար, որը մատակարարում էր Ասլենդ ցեմենտի գործարանի ցեմենտը մոտակա Քեսըլը դե Հյուգ համայնքին։ Ցեմենտի գործարանի սեփականատերը Էվզեբի Գուելն էր, ով հարուստ արդյունաբերող էր և Գուադիի հիմնական հովանավորը։ Լիլյետում գտնվելու ընթացքում Գուադին մնում էր մի տեքստիլ ձեռնարկատիրոջ՝ Ջոն Արտիգասի Ալարթի տանը, որն ուներ մի կալվածք Ֆոնտ դե լա Մագնեզիա անվամբ, Լլոբրեգատ գետի մոտ։ Ի պատիվ պարոն Արտիգասի հյուրընկալության, Գուադին այս պարտեզները նախագծեց նրա համար ՛ Գուադին նմանատիպ նախագիծ արել էր, չնայած այն ավելի փոքր էր չափերով։ Դա Գուելի այգին է(1900 - 1914) Բարսելոնիայում։ Եվ արդյունքում այդ երկու աշխատանքների միջև ոճական և կառուցողական նմանությունն ակնհայտ է։ Ինչպես նա Գուելի այգին էր կատարել, այնպես էլ նախագծել էր Արտիգասի պարտեզները, շրջապատելով այն բնական միջավայրով։ Նա նաև կառուցեց մի արհեստական քարանձավ, որը նման իր նախագծերց մենին՝ Գուատադելլայի այգուն ։
Առանձնահատկություններ և խորհրդանիշներ
Գուադին նախագծել է այգին այցելուների համար, կարևոր նշանակություն ունեցող արահետով, որը տանում է դեպի մի քանի հետաքրքիր վայրեր.
Ինչպես իր շատ այլ աշխատանքներում, այստեղ այգիները Գուադին նույնպես լցրել է քրիստոնեական խորհրդանիշներով։ Այս այգիների համար նա վերցրել է չորս ավետարանիչների սիմվոլները։ Քառակերպի պատկերներն ամենուրեք երևում են այգում. Մատթեոս առաքյալի հրեշտակը Լա Կասադայում, Հովհաննես առաքյալի արծիվը Քոիքս կամարաձև կամրջի վրա, որը հատում է Լլոբրեգաթ գետը, Սուրբ Մարկոսի առյուծը Լա Պերգոլայում, և Ղուկաս ավետարանիչի ցուլը Ցլի շատրվանի մոտ։ Այս չորս պատկերները խաչաձև են տեղադրված։
Ծանոթագրություններ
Կատեգորիա:Անտոնիո Գաուդիի կառույցներ Կատեգորիա:1906 հիմնադրումներ Իսպանիայում
Թարանա Բըրք
Թարանա Բըրք (Tarana Burke, ), ամերիկացի ակտիվիստուհի իրավապաշտպան, ֆեմինիստուհի, «Me Too» շարժման հիմնադիր։
Կենսագրություն
Թարանա Բըրքը ծնվել է 1973 թվականի սեպտեմբերի 12-ին Բրոնքսում ։ Նրան բռնաբարել են ինչպես մանկության, այնպել էլ պատանեկության տարիներին։ Մայրն աջակցել է բռնության այդ ակտերից հետո ապաքինվելուն և խրախուսել նրա մասնակցությունը հասարակության կյանքին։ Դեռահաս էր, երբ սկսել է աշխատել այն երիտասարդ աղջիկների կյանքի բարելավման ուղղությամբ, որոնք ապրում են մարգինալ համայնքներում ։ Իր կենսագրության մեջ Բյորքը պնդում է, որ սեփական փորձն է իրեն ոգեշնչել այդպիսի աշխատանքի ։
Հաճախել է Ալաբամայի պետական համալսարան, հետագայում տեղափոխվել և ավարտել է Օբերնի համալսարանը ։ Ուսման ընթացքում կազմակերպել է ակցիաներ սոցիալական և ռասայական անհավասարության դեմ ։
1990-ականների վերջին` համալսարանն ավարտելուց հետո, տեղափոխվել է Սելմա (Ալաբամա նահանգ), որտեղ աշխատել է սեռական բռնության զոհերի հետ։ 2003 թվականին Բյորքը հիմնադրել է «Just Be» ոչ առևտրային կազմակերպությունը, որն օգնել է 12-18 տարեկան աղջիկներին ։
2006 թվականին Բյորքը հիմնել Է «Me Too» շարժումը` հասարակության մեջ բռնության և սեռական հանցագործությունների տարածման մասին իրազեկությունը բարձրացնելու նպատակով ։
2008 թվականին տեղափոխվել է Ֆիլադելֆիա և աշխատել իրավապաշտպան տարբեր ոչ առևտրային կազմակերպություններում։
2017 թվականին «#MeToo» հեշթեգի ժողովրդականությունը սրընթաց աճել է Հարվի Վայնշտեյնի սեռական բռնության գործից հետո։ Դերասանուհի Ալիսա Միլանոն կանանց կոչ է արել համացանցում տեղեկություններ տարածել սեռական ոտնձգությունների կամ բռնության դեպքերի մասին։ «Թայմ» ամսագիրը Բյորքին այլ նշանավոր ակտիվիստուհիների շարքում, որոնք ստացել են «Լռության խախտողները» անվանումը, անվանել է «2017 թվականի տարվա մարդ» ։
Թարանա Բըրքը 2018 թվականին ներկա է գտնվել «Ոսկե գլոբուս» մրցանակի հանձնման 75-րդ արարողությանը` հյուրընկալվելով ամերիկացի դերասան Միշել Ուիլյամսին ։ Նույն թվականին արժանացել է Ռիդենաուրի մրցանակին` «Me Too» արտահայտությունը որպես սեռական բռնության զոհերի նկատմամբ կարեկցանք ցուցաբերելու միջոց տարածելու համար։ Մրցանակը շնորհվում է այն մարդկանց, ովքեր խիզախություն են ցուցաբերում հասարակական շահերի պաշտպանության գործում և ձգտում են սոցիալական արդարության ։ 2018 թվականին «Թայմ» ամսագիրը Բյորքին ընդգրկել է աշխարհի 100 ամենաազդեցիկ մարդկանց ցուցակում ։
Թարանա Բըրքը ներկայումս Girls for Gender Equity ոչ առևտրային կազմակերպության ավագ տնօրենն է ։
Արտաքին հղումներ
Կատեգորիա:Ամերիկացի հասարակական գործիչներ Կատեգորիա:Ամերիկացի ֆեմինիստներ Կատեգորիա:ԱՄՆ-ի իրավապաշտպաններ Կատեգորիա:Կին ակտիվիստներ Կատեգորիա:Աֆրոամերիկացիների իրավունքների շարժման ակտիվիստներ Կատեգորիա:Ամերիկացի ուսուցչուհիներ
Օջախային մազաթափություն
Օջախային ալոպեցիա կամ տեղային մազաթափություն, հիվանդություն, որը բնորոշվում է մարմնի մի հատվածի կամ ամբողջ մարմնի մազաթափությամբ ։ Հաճախ այն հանգեցնում է գլխի մազածածկ մասում մետաղադրամի չափի ճաղատ հատվածների ի հայտ գալուն ։ Այս երևույթին կարող է հանգեցնել հոգեբանական սթրեսը ։ Մարդիկ, ընդհանուր առմամբ, առողջ են ։ Որոշ դեպքերում թափվում են գլխի և մարմնի այլ հատվածների բոլոր մազերը և մազաթափությունը կրում է շարունակական բնույթ ։
Համարվում է, որ օջախային ալոպեցիան աուտոիմուն հիվանդություն է, որի հիմքում գտնվում է մազային ֆոլիկուլում իմուն գործառույթնրի խանգառումը ։ Ընտանեկան անամնեզում օջախային ալոպեցիայով դեպքեր ունեցող մարդիկ գտնվում են ռիսկի խմբում ։ Եթե միաձվանի երկվորյակներից մեկի մոտ կա տվյալ հիվանդությունը, ապա մյուսի մոտ դրա առաջանալու հավանականությունը 50 % է ։ Հիմնական մեխանիզմը կայանում է օրգանիզմի իմուն համակարգի սեփական բջիջների ճանաչողության անկարողության մեջ, այսինքն իմուն համակարգը գրոհում է սեփական, տվյալ դեպքում մազային ֆոլիկուլի բջիջները ։
Մարդկանց 0,15%-ը տառապում է այս հիվանդությամբ միաժամանակ, իսկ 2%-ը տառապել են ժամանակային տարբեր կետերում ։ Հիմնականում զարգանում է մանկական տարիքում ։ Կանանց և տղամարդկանց մոտ հիվանդության առաջացման հավանականությունը հավասար է ։ Այս հիվանդությունը կյանքի երկարության վրա ազդեցություն չունի ։
Նշաններ և ախտանիշներ
Օջախային ալոպեցիայի տիպիկ սկզբնական ախտանիշը փոքր ճաղատ հատվածների ի հայտ գալն է։ Մազերից ազատված մաշն ունի առանց սպիների, նորմալ տեսք։ Չնայած, որ ճաղատ հատվածները կարող են ընդունել ցանկացած տեսք, որպես կանոն դրանք կլոր կամ օվալ են ։ Հիմնականում օջախային ալոպեցիան ախտահարում է գլխի մազածածկ հատվածները, բայց այն կարող է առաջանալ մարմնի ցանկացած հատվածում։ Մարմնի տարբեր հատվածներում միաժամանակ կարող են դիտվել մազթափություն և մազերի աճ։ Հիվանդությունը կարող է գտնվել ռեմիսիայի փուլում կամ կարող է անընդհատ դրսևորվել։ Հիմնականում այն հանդիպում է երեխաների մոտ։ Մազաթափված հատվածում կարող է առաջանալ ցավի և ծակծկոցի զգացում ։ Մազերը արագ թափվելու տենդենց ունեն և սովորաբար մազերը թափվում են գլխի միայն մեկ կողմում ։
Հաճախ մազաթափության մասում լինում են բնորոշ կառուցվածքով՝ հիմքում բարակ և տեսքով բացականչական նշան հիշեցնող մազեր ։ Այս մազերը շատ կարճ են (3-4մմ) և հանդիպում են ճաղատ հատվածի եզրերին ։
Երբ մեկ մազ է պոկվում, դրա փոխարեն աճում են մի քանիսը և պոկված մազերը չպետք է հավասարապես դասավորվեն գանգի ձգված հատվածով։ Օջախային ալոպեցիայի ժամանակ ի տարբերություն առողջ հատվածների, ճաղատ հատվածի եզրերին դասավորված մազերը հեշտ պոկվելու տենդենց ունեն, որտեղ մազային ֆոլիկուլներն արդեն գրոհված են իմուն համակարգի կողմից ։ Եղունգների վրա ի հայտ են գալիս ակոսիկներ և կարող է առաջ գալ տրախիոնիխիա ։
Պատճառագիտություն
Համարվում է, որ օջախային ալոպեցիան աուտոիմուն հիվանդություն է, որի ժամանակ օրգանիզմի իմուն համակարգը գրոհում է սեփական մազային ֆոլիկուլները,կանգնեցնելով մազերի աճը և առաջացնելով մաղզաթափություն ։ Օրինակ, T-լիմֆոցիտները խմբավորվում են ախտահարված բջիջների շուրջը և առաջացնում բորբոքային ռեակցիաներ, ինչի արդյունքում տեղի է ունենում մազաթափություն։ Կրծիք կա, որ նորմալ պայմաններում մազային ֆոլիկուլները պաշտպանված են իմուն համակարգից, այդ երևույթը կոչվում է իմուն արտոնություն։ Օջախային ալոպեցիայի առաջացման պատճառը համարվում է այս իմուն արտոնության մեխանիզմների խանգառումը ։ Հայտնի են մի քանի դեպքեր, երբ երեխաները ծնվել են բնածին օջածային ալոպեցիայով ։
Օջախային ալոպեցիան կոնտագիոզ չէ ։ Օջախային ալոպեցիայի և ժառանգականության միջև կապի մասին վկայում են երկու և ավելի ալոպեցիայով հիվանդ անդամներ ունեցող ընտանիքներում կատարված հետազոտությունները։ Այս հետազոտությունները իդենտիֆիկացրեցին գենոմի առնվազն 4 հատված որտեղ տեղակայված են ալոպեցիան պայմանավորող գեները ։ Բացի այդ օջախային ալոպեցիան մյուս աուտոիմուն հիվանդությունների հետ ունի ընդհանուն ռիսկի գործոններ, այդ հիվանդություններից են, օրինակ՝ ռևմատոիդ արթրիտը, 1-ին տիպի շաքարային դիաբետը և ցելիական ։ Այն կարող է ցելիակայի դրսևորման միակ եղանակը լինել ։
Հիվանդության առաջացման պաթոգենեզի կարևոր մասն է ռետինոիդների էնդոգեն դեֆեկտի առաջացումը ։
2010թ. ավարտվեց մարդու գենոմի ամբողջական հետազոտությունը, որը ցույց օջախային ալոպեցիայի հետ կապված առնվազն 129 մոնոնուկլեոտիդային պոլիմորֆիզմներ։ Հայտնաբերված գեների մի մասը մասնակցում են կարգավորող T-լիմֆոցիտների, ցիտոտոքսիկ T-լիմֆոցիտների հետ կապված անտիգեն 4-ի, ինտերլեյկին 2-ի, ինտերլեյկին 2-ի A ընկալիչի և Eos-ի ինչպես նաև մարդու լեյկոցիտների անտիգենների ակտիվացման վերահսկմանը։ Այս հետազոտությունը նաև հայտնաբերեց 2 գեն՝ PRDX5 և STX17, որոնք էքսպրեսվում են հենց մազային ֆոլիկուոլում ։
Ախտորոշում
Օջախային ալոպեցիան սովորաբար ախտորոշվում է կլինիկական առանձնահատկությունների հիման վրա։
Տրիխոսկոպիան կարող է նպաստել եզրակացության կազմմանը։ Օջախային ալոպեցիայի ժամանակ տրիխոսկոպիան ցույց է տալիս հավասարապես դասավորված դեղին կետեր (հիպերկերատոզային խցաններ), բացականչական նշանի տեսքով փոքր մազեր և սև կետեր (մազային ֆոլիկուլի անցքում քայքայված մազեր) ։
Սակայն հաճախ ալոպեցիան ախտորոշելու համար բավական է առանձին, մազաթափված, բացականչական նշանով մազերով շրջապատված հատվածների ի հայտ գալը։ Երբեմն մազաթափված հատվածում կարող է առաջանալ էրիթեմա ։
Օջախային ալոպեցիայի ախտորոշման համար շատ հազվադե է առաջանում բիոպսիայի անհրաժեշտություն։ Հիստոլոգիական տվյալները ցույց են տալիս պերիբուլբար լիմֆոցիտար ինֆիլտրացիայի առկայություն։ Երբեմն ոչ ակտիվ օջախային ալոպեցիայի հատվածում բորբոքային ինֆիլտրատներ չեն հայտնաբերվում։ Այլ օգտակար տվյալներից է մազարմատի ֆոլիկուլում գունանյութի արտազատումը ինչպես նաև անագեն-թելոգեն հարաբերակցության շեցումը դեպի թելոգեն։
Դասակարգում
Սովորաբար ալոպեցիան դրսևորվում է գլխի և մարմնի մազածածկ հատվածների շրջանաձև մազաթափությամբ ։
Alopecia areata totalis-ը և universalis-ը հազվադեպ են պատահում ։
Բուժում
Ուժեղ մազաթափության ժամանակ կարելի է հասնել սահմանափակ արդյունավետության կորտիկոստերիդային պրեպարատների, կլոբետազոլի կամ ֆլուոցինոնիդի ներերակային ներարկումների դեպքում։ Կորտիկոստերոիդային կրեմների օգտագործումը քիչ արդյունավետ է և տեսանելի արդյունքի հասնելու համար երկար ժամանակ է անհրաժեշտ։ Ստերոիդային ներարկումները սովորաբար կիրառվում են գլխի վրա փոքր մազաթափության հատվածների դեպքում, օրինակ ունքերի շրջանում։ Այնուամենայնիվ, նրանց արդյունավետությունը հստակ չէ։ Այլ կիրառվող դեղերից են մինոքսիդիլը, մոմետազոնը (ստերոիդային կրեմ), գրգռիչներ՝ անթրալին կամ տոպիկ քարածխային քսուկ, երբեմն այս դեղերը կիրառվում են տարբեր համակցումներով։ Սովորական կորտիկոստերոիդները չեն կարող թափանցել մաշկի խորը շերտեր և ազդեցություն ունենալ մազային ֆոլիկուլի վրա, որոնք հանդիսանում են հիվանդության առաջացման հիմնական ախտաբանական օղակը ։ Բերանացի ընդունման կորտիկոստերոիդները կարող են դանդաղեցնել մազաթափությունը սակայն միյան դեղի ընդունման ժամանակ, բացի այդ դրանց կողմնակի ազդեցությունների վտանգն ավելի մեծ է ։ Այս դեպքում գոյություն չունի ոչ մի արդյունավետ բուժում, որոշ մարդիկ ընդհանրապես կարող են ոչ մի պատասխան ազդեցություն չունենալ բուժման նկատմամբ ։ Բուժման քիչ եղանակներ կան, որոնք լավ հետազոտված են։ 2008 թվականին անցկացված մետաանալիզը տեղային կորտիկոստերիդների, տեղային ցիկլոսպորինի, ֆոտոդինամիկ թերապիայի և տեղային մինոքսիդիլի միջև ցույց չտվեց ոչ մի արդյունավետություն համեմատած պլացեբոյի հետ, հատկապես երկարաժամկետ կիրառման դեպքում ։
Եթե ալոպեցիայի հիմքում ընկած է ցելիական, ապա ոչ գլյուտենային դիետան մեծ մասամբ թույլ է տալիս վերականգնել գլխի մաշկի վնասված հատվածները և մազերի շարունակական աճը, սակայն մյուս մասի մոտ կարող է դիտվել ռեմիսիա և հիվանդության ռեցիդիվ ։ Այս երևույթը հավանաբար կապված է գլյուտենի ընդունման պակասեցման շնորհիվ իմուն համակարգի համեմատաբար կարգավորման հետ ։
Կանխատեսում
Մազաթափության շատ դեպքերում մազերը վերականգնվում են մի քանի ամսվա կամ տարվա ընթացքում ։ Բազմակի օջախների դեպքում մազերը կարող են կամ վերականգնվել կամ հիվանդությունը կարող է զարգանալ մինչև ամբողջական ալոպեցիայի, իսկ հազվադեպ դեպքերում կարող է դիտվել օջախային ալոպեցիա ։
Օրգանիզմի ընդհանուր առողջական վիճակը պահպանվում է կայուն մակարդակի վրա, այս հիվանդության ազդեցությունը հիմնականում հոգեբանական է կապված արտաքին տեսքի փոփոխությամբ պայմանավորված կոմպլոքսների հետ։ Հիվանդները կարող են ունենալ նաև եղունգների աճի խանգառումներ, քանի որ կերատինը պայմանավորում է ինչպես մազերի այնպես էլ եղունգների աճը։
Մազերը կարող են աճել, ապա նորից թափվել։ Այս երևույթը ենթադրում է ոչ թե հիվանդության ռեցիդիվ այլ ավելի շուտ աճի և կորստի որոշակի ցիկլ, որը հարաբերականորեն կարգավորվում ժամանակի ընթացքում վերանում։ Սեռական հասունացման ժամանակ առաջացած ալոպեցիայի էպիզոդները տրամադրում են հիվանդության քրոնիկ ընթացքի ։
Ալոպեցիան կարող է հոգեբանական սթրեսի պատճառ դառնալ։ Քանի որ մազերի կորուստը կարող է հանգեցնել արտաքին տեսքի զգալի փոփոխությունների, մարդիկ կարող են ունենալ սոցիալական ֆոբիա, անհանգստություն և ընկճախտ ։
Համաճարակաբանություն
Այս իրավիճակը հանդիպում է բնակչության 0.1%–0.2%- մոտ, կանանց և տղամարդկանց մոտ հավասարապես ։ Օջախային ալոպեցիան հանդիպում է առողջ, առանց ուղեկցով մաշկային հիվանդությունների մարդկանց մոտ ։ Որպես կանոն հիվանդությունը դրսևորվում է մանկական կամ պատանեկան տարիքում սակայն այն կարող է առաջանալ կյանքի ցանկացած շրջանում ։ Հիվանդները, որպես կանոն, իմունային համակարգի հետ կապված այլ հիվանդություններով հիվանդանալու հակում են ունենում, ինչպիսիք են օրինակ ասթման, ալերգիաները, ատոպիկ մաշկաբորբը, և հիպոթիրեոզը։
Հետազոտություններ
Այս հիվանդության բուժման համար հետազոտվում են մի շարք դեղամիջոցներ ։ Այդ դեղամիջոցների մի մասը հաստատված է այլ հիվանդությունների բուժման համար, իսկ մյուս մասի բուժիչ հատկությունների մասին բավարար տվյալներ չկան։
2014 թվականին կատարված հետազոտությունները պարզել են, որ FDA-ի կողմից հաստատված և ոսկրածուծի միելոֆիբրոզի բուժման համար կիրառվող Ռուկսոլիտինիբ դեղամիջոցն այս հիվանդության ծանր ընթացքով 3 բուժառուների մոտ վերականգնել է մազերի բնականոն աճը ։ Այս դեղամիջոցն արժե 1000 ԱՄՆ դոլար մեկ ամսվա համար ։
Պատմություն
Alopecia areata-ն և alopecia barbae-ն որոշ մարդկանց կողմից ճանաչվում են որպես աստվածաշնչյան նեթեք կարգավիճակ, որը հանդիսանում է մաշկային հիվանդությունների մեծ ընտանիքի մի մասը ։
Ծանոթագրություններ
Կատեգորիա:Աուտոիմուն հիվանդություններ
Աղաբաբյան
Աղաբաբյան, հայկական ազգանուն ։
Ծանոթագրություններ
Կատեգորիա:Հայկական ազգանուններ Կատեգորիա:Ազգանուններ այբբենական կարգով Կատեգորիա:Յան վերջածանցով ազգանուններ Կատեգորիա:Թուրքերեն հիմքով ազգանուններ Կատեգորիա:Անձնանվանական հիմքով ազգանուններ
Շենաթաղի պատմության և մշակույթի անշարժ հուշարձանների ցանկ (Սյունիքի մարզ)
Այս հոդվածը ներկայացնում է Սյունիքի մարզի Շենաթաղ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից ։ Ցանկում ներառված է ընդամենը 20 հուշարձան (12 միավոր)։
Ծանոթագրություններ
Կատեգորիա:Սյունիքի մարզի հուշարձանների ցանկեր
Լյուդվիգ Էրհարդ
Լյուդվիգ Վիլհելմ Էրհարդ (Ludwig Wilhelm Erhard, ), արևմտագերմանական տնտեսագետ, քաղաքական գործիչ։ 1963-1966 թվականներին եղել է ԳՖՀ-ի կանցլեր։ 1966 թվականի մարտից մինչև 1967 թվականի մայիսը եղել է քրիստոնեական-դեմոկրատական միության քարտուղար։
Կենսագրություն
Լյուդվիգ Էրհարդը ծնվել է Բավարիայում` մանր ձեռնարկատիրոջ ընտանիքում։ Հայրը եղել է կաթոլիկ, իսկ մայրը` բողոքական-ավետարանական։ Հայրը թույլ է տվել, որ մայրը երեխաներին դաստիարակի իր հավատով։ Արդյունքում Էրհարդը, մնալով բողոքական, քրիստոնեա-դեմոկրատական շրջանականերում հրաշալի համագործակցել է կաթոլիկների հետ ։
Էրհարդը միջնակարգ կրթությունը ստացել է Ֆյուրտում և Նյուրնբերգում, Առաջին համաշխարհային պատերազմի տարիներին մարտնչել է հաուբիցային հրետանու կազմում։ 1918 թվականին վիրավորվել է ձախ ուսի հատվածում։ Յոթ վիրահատությունից հետո նրան ֆիզիկական աշխատանքի անկարողության ախտորոշում է տրվել։ Դա հիմնական գործոնն է եղել, որ խոչընդոտել է Էրհարդին մոտակա ժամանակաշրջանում հոր ձեռնարկությունում աշխատելուն։ Վիրավորումը Էրհարդի առողջությանը հասցված երկրորդ ծանր հարվածն էր. երեք տարեկան հասակում նա հիվանդացել էր պոլիոմիելիտով, ինչից հետո ողջ կյանքի ընթացքում պահպանվել էր աջ ոտքի դեֆորմացիան։
Էրհարդը տնտեսագիտություն է ուսանել Նյուրնբերգի Բարձրագույն առևտրական դպրոցում։ 1922 թվականին ավարտելով դպրոցը` ընդունվել է Ֆրանկֆուրտի համալսարան ։ Էրհարդը հետագայում հիշել է, որ այստեղ ուսանելու տարիներին եղել է կատարյալ միայնակ։ Որպեսզի չմոռանա սեփական ձայնի տոնը, նա գնացել է զբոսայգի և բարձրաձայն երկար խոսել ինքն իր հետ։ Սակայն նա հաղթահարել է իր միայնակությունը` դառնալով իր ժամանակի` հասարակությանն ամենից շատ ինտեգրված գերմանացիներից մեկը։ Դառնալով ուսանող և առնչվելով Ֆրանկֆուրտի համալսարանում տնտեսագիտության դասավանդման ցածր մակարդակին` Էրհարդը մտել է դեկանատ և համարձակություն հավաքելով` հարցրել, թե որտեղ կարելի է այնուամենայնիվ գիտելիք ստանալ։ Նրան պատասխանել են, որ կա մի մարդ` Ֆրանց Օպենհայմեր անունով։ Էրհարդը գնացել է նրա մոտ և դրանից հետո Օպենհայմերին համարել գերմանացի լավագույն տնտեսագետ-գիտնականներից մեկը, մի մարդ, որ Գերմանիայում ազատական աշխարհայացքի հիմքն է դրել։
1925 թվականին ատենախոսություն պաշտպանելուց հետո սկսել է աշխատել Նյուրնբերգի` Տնտեսական հետազոտությունների ինստիտուտում ։ Այնուհետև զբաղեցրել է ինստիտուտի տնօրենի տեղակալի պաշտոնը։ 1942 թվականին նացիստների հետ տարաձայնություն ունենալու պատճառով լքել է ինստիտուտը։ 1943 թվականից Էրհարդը դարձել է հետազոտական ոչ մեծ կենտրոնի ղեկավար, որը ձևավորվել էր Արդյունաբերողների կայսերական միության հովանու տակ։ Այստեղ հիմնական ուշադրություն էր հատկացվում տնտեսական բարեփոխումների մշակմանը, որը պետք է եկել նացիստական ռեժիմի փլուզումից հետո։
Օկուպացված արևմտյան տարածքների կառավարման մարմիններում
Արդեն 1946 թվականին, զբաղեցնելով Բավարիայի տնտեսության նախարարի պաշտոնը, Էրհարդը ակտիվորեն պնդել է բարեփոխումների անցկացման անհրաժեշտության գաղափարը։ Բարեփոխումները հռչակվել են 1948 թվականի հունիսի 18-20-ին, ընդ որում, Էրհարդն իրականացրել է գերմանական տնտեսության ազատականացման իր սեփական գործողությունները։ Ամերիկյան տարբերակը ենթադրում էր ռայխսմարկի փոխարեն (Վայմարի հանրապետության և Երրորդ Ռայխի դրամական միավոր) կայուն արժույթ ներմուծել (բարեփոխման ընթացքում ներմուծված գերմանական մարկը կիրառվել է մինչև եվրոյին անցումը)։ Էրհարդը սրա հետ մեկտեղ հրաժարվել է պետական պլանավորումից և ապրանքների գնագոյացման կենտրոնացված եղանակից` գերմանացի արտադրողներին ընձեռելով գործունեության լիակատար ազատություն։ Էրհարդը շարունակել է աջակցել ազատական դիրքորոշմանը և ելույթ է ունեցել ֆինանսական կայունության օգտին` չնայած 1948-1949 թվականների ահռելի դժվարություններին և սոցիալ-դեմոկրատների կոշտ ընդդիմությանը։
Գերմանիայի կառավարությունում
Գերմանիայի Դաշնային Հանրապետության ձևավորումից հետո Էրհարդը դառնում է քրիստոնեա-դեմոկրատ և Կոնրադ Ադենաուերի կառավարությունում (1949-1963) զբաղեցնում տնտեսության նախարարի պաշտոնը` հետագայում նրան փոխարինելով դաշնային կանցլերի պաշտոնում։ Նա շատ բան է արել գերմանական տնտեսական հրաշքի համար ։
Բարեփոխումների ճակատագիրը վճռվել է Կորեական պատերազմի սկսվելուց հետո։ Հումքի գինը, որն արտահանում էր գերմանական տնտեսությունը, աճել էր մոտ 67 %-ով, մինչդեռ երկրից արտահանվող ապրանքի գինը` միայն 17 %-ով։ Տնտեսական արագ աճ կարելի էր ապահովել միայն արտաքին շուկայի և այնտեղից մրցակիցների դուրս մղման շնորհիվ։ Եթե տնտեսությունն այդ ժամանակ մրցունակ չլիներ, ճգնաժամը կարող էր խորացնել տնտեսության վիճակը։ Նոր գլոբալ պատերազմի հետ կապված խուճապը առաջացնում է գնման խառնաշփոթ։ Կանցլեր Ադենաուերի և տնտեսության նախարարի միջև սուր կոնֆլիկտ է ծագում, որը դուրս է գալիս կուսակցական ղեկավարության նեղ շրջանակից։ Ստիպված փոխզիջումներ են լինում, որոնք արտաքին տնտեսական ոլորտում սահմանափակումներ են թույլ տալիս։ Դա թույլ է տալիս ժամանակ շահել։ Այնուհետև պատերազմը սկսում է աշխատել հօգուտ Գերմանիայի։ Էժան աշխատուժով կայուն տնտեսությունը սկսում է լցնել համաշխարհային շուկան, որն ապրանքի խիստ կարիք ուներ։ Շնորհիվ ցածր հարկերի` գերմանական համախառն ներքին արդյունքը 1950-ական թվականներին ամենաբարձրն էր զարգացած երկրների շրջանում, իսկ գների աճը` ամենից ցածրը։
Էրհարդն ամբողջությամբ հրաժարվում է կարգավորման մեքենայություններից, որ շատ տարածված էին արևելքում և ակտիվորեն օգտագործվում էին նրա նախորդների կողմից։ Նա Գերմանիան բնորոշել է որպես արևմտյան մշակույթի և շուկայական տնտեսության երկիր` այն դարձնելով «ընդհանուր շուկայի» հենասյուներից մեկը։
1963 թվականին, երբ Ադենաուերն անցել է թոշակի, Էրհարդը փոխարինել է նրան կանցլերի պաշտոնում։ Սակայն Էրհարդի ուղղագիծ կառավարումը, որ շատ լավ աշխատում էր սուր կոնֆլիկտների տարիներին, պիտանի չէր նոր դարաշրջանի տնտեսական հիմնական կուրսը դառնալու համար։ 1966 թվականին նրա կողմնակիցները նրան փաստացի ստիպում են թողնել պաշտոնը։ Ընդհուպ իր մահը 1977 թվականին Էրհարդը մնացել է Բունդեսթագի պատգամավոր ։
Պատմական դեր
Լյուդվիգ Էրհարդը առաջինն էր աշխարհում նոր տիպի լիբերալ բարեփոխումների առումով։ Նա աշխատել է այնպիսի պայմաններում, երբ պետության միջամտությունը տնտեսության մեջ իրականություն էր։
Նա հասկացել էր, որ սոցիալիստական գաղափարների զգալի ազդեցության պայմաններում հնարավոր չէ չձեռնարկել բնակչության սոցիալական պաշտպանությանն ուղղված լայն միջոցառումներ։ Սակայն Էրհարդի համար կարևոր էին տնտեսության ազատության ու ֆինանսական կայունության հարցերը։ Կենտրոնացվածությունն ու գնաճը նրա գլխավոր թշնամիներն էին։ Էրհարդը ձգտում էր նվազագույնի հասցնել էտատիզմի դրսևորումները, սակայն չպայքարել այն ուժերի դեմ, որոնց ցանկանում էր տեսնել իր կողքին։ Սա նրա ռազմավարությունն էր, որը ստացել է «սոցիալական շուկայական տնտեսություն» անվանումը։ Նա շեշտը դնում էր շուկայականի և ոչ ամենևին սոցիալական ապահովության վրա։ Էրհարդը միշտ փորձում էր ժողովրդին բացատրել իր վարած կուրսի առանձնահատկությունը։ «Ես պատրաստ եմ,— նշում էր նա,— գերմանացի ամեն քաղաքացու առանձին համոզել այնքան ժամանակ, մինչև նա չամաչի, որ արտարժույթի կայունության ուղղությամբ ջանք չի գործադրում»։
«Բավական է Լյուդվիգ Էրհարդը անդրադառնար իր սիրելի զավակին` շուկայական տնտեսությանը, և նրա մեջ արթնանում էր փայլուն հռետորը, որ իր ոգևորությամբ վարակում էր ունկնդիրներին.... Նա տիրապետում էր համոզելու արվեստին` իր նկատմամբ վստահություն ներշնչելով»,— ասել է քրիստոնեա-սոցիալական միության առաջնորդ Ֆրանց Յոզեֆ Շտրաուսը։
Էրհարդը պարգևատրվել է Մեծ խաչի շքանշանով Իտալական Հանրապետությանը մատուցած ծառայությունների համար ։
Ծանոթագրություններ
Կատեգորիա:Առաջին համաշխարհային պատերազմի մասնակիցներ Կատեգորիա:Գերմանացի գիտնականներ Կատեգորիա:Գերմանացի տնտեսագետներ Կատեգորիա:«Իտալիայի Հանրապետությանը մատուցած ծառայությունների համար» շքանշանի մեծ խաչի ասպետներ Կատեգորիա:Գերմանիայի քրիստոնեական-դեմոկրատական միության անդամներ Կատեգորիա:Գերմանացի հակակոմունիստներ Կատեգորիա:Գերմանիայի քաղաքական գործիչներ
The K2 (հեռուստասերիալ)
The K2, հարավկորեական հեռուստասերիալ, նկարահանված 2016 թվականին։ Գլխավոր դերերում նկարահանվել են՝ Ջի Չանգ Ուկը, Սոնգ Յուն Ան, Իմ Յու Նան և Ջո Սունգ Հանը։ Պրեմիերան ցուցադրվել է է tvN հեռուստաալիքով, յուրաքանչյուր ուրբաթ և շաբաթ օրերին ժամը 20:00 (Կորեայի ժամանակով), 2016 թվականի սեպտեմբերի 23-ից մինչև նոյեմբերի 16-ը։ Հեռուստասերիալը ունի 16 էպիզոդ ։
Սյուժե
Պատգամավոր Չանը անընդհատ դավաճանել է կնոջը, մի անգամ նրա սիրուհին հղիանում է և այդպես ծնվում է նրա անօրինական դուստրը՝ փոքրիկ Ան Նան։ Հաջող կարիերիայի համար ստիպված էին թաքցնել երեխային, այդ պատճառով, երբ կինը մահացավ, երեխային տեղափոխեցին մեկ այլ երկիր և փակեցին գժանոցում։ Յու Ջինը առաջ է տարել ամուսնուն, որպեսզի դարձնի նրան Հարավային Կորեայի նախագահ։ Նա ատում էր Սե Ջունի ապօրինի աղջկան, բայց միայն աղջկա կյանքն էր  երաշխավորում, որ ամուսինը կհետևի նրա խոսքերին։ Փակելով նրա սխալները և ճնշելով սկանդալների տարածմանը, նա վստահ քայլում էր դեպի առաջին տիկնոջ տիտղոսը։
Հանկարծակի ամեն ինչ փլուզվում է։ Արդեն մեծացած Ան Նան սկսում է փախչել, փորձելով վերադառնալ տուն։ Հերթական փախուստից հետո նրան նկատել և նկարահանել է հայտնի դիզայները, այդ պատճոռով աղջիկը պետք է շտապ վերադառնար Կորեա։ Այդ ընթացքում Կիմ Ջի Հան, նախկին վարձկանը, ով իրանական խաղախապահների մեջ ստացել է լավագույն զինվորի կոչումը, դառնում է պատգամավոր Չանի հերթական դավաճանության ականատեսը։ Փորձելով փակել նրա բերանը, Յու Ջինը ուղարկում է լավագույն լրտեսներին, որպեսզի բռնեն տղային և վերացնեն, միայն թե հիանալի մարտական ունակությունների շնորհիվ նա կարողանում է սպրդել։
Երբ կինը հրաման է տալիս սպանել բոլորին, ովքեր կփորձեն պաշտպանել Ջի Հային, տղան դիմում է ծայրահեղ միջոցների։ Հայտնվելով նախագահի թեկնածույի տանը, նա խոստանում է սպանել նրա կնոջը, եթե նա փորձի, նույնիսկ մատով դիպչել երիտասարդի համար կարևոր մարդկանց։ Տեսնելով նախկին զինվորի բարկությունը, կինը որոշում է դադարել պայքարել նրա դեմ, ավելի շահավետ է օգտագործել նման ուժը։ Այդպես նա դառնում է ապագա առաջին տիկնոջ թիկնապահը, և նրա գլխավոր խնդիրն է, չթողնել Ան Նային փչացնել սպասվող նախաընտրական արշավը։
Արտադրություն
Հեռուստասերիալի սցենարիստն է Ջանգ Հյոկ Րինը, ով նաև «Յոնգ Փալ» (2015) հեռուստասերիալի սցենարիստն է, իսկ ռեժիսորն է Կվակ Ջունգ Հվան, ով «Հարևանությամբ ապրող հերոս» (2016) հեռուստասերիալի ռեժիսորն է  ։ Դրամայում ցուցադրելով թիկնապահների աշխատանքը հաճախ օգտագործվել են տարբեր տեսակի մարտաձևեր՝ թաեքվոնդո, այկիդո, ջուջուցու և այլ մարտաձևեր։ Այն առաջին կորեական հեռուստասերիալն է, որտեղ ներկայացվել է Bullet Time էֆեկտը ։ Սցենարը առաջին անգամ ընթերցվել է 2016 թվականի օգոստոսին CJ E&M կենտրոն Սեուլ, Հարավային Կորեա ։ Հեռուստասերիալի նկարահանումները սկսվել են սեպտեմբերին, դրամայի որոշ տեսարաններ նկարահանվել են Իսպանիայում  ։
Գլխավոր հերոս Ջի Չանգ Ուկը, իր դերը լավ կատարելու համար, դարձել է ամենաբարձր վարձատրվող դերասանը tvN հեռուստաալիքի դրամայում ։ Նա ունի հատուկ ուսուցում և վտանգավոր տեսարաններում նկարահանվում է ինքնուրույն, առանց փոխարինողի ։ Մամուլի ասուլիսի ժամանակ տնօրեն Կվակը հայտնել է. «Բացի Ջիի հրաշալի գործողությունները, դրաման կպատմի նաև մարդկանց, ովքեր ունեն գաղտնիքներ, անհագ ցանկության և միմյանց միջև տեղի ունեցող քաղաքական պատերազմների մասին» ։
Ընդունելություն
Հեռուստասերիալը ստացել է դրական արձագանքներ, կաբելային հեռուստաալիքով ցուցադրմանը ողջ 8 շաբաթների ընթացքում դրաման ունեցել է բարձր վարկանիշ։ Այն արժանացել էմեծամիտ կաբելային ալիքը դիտումների վարկանիշները իր ողջ 8-շաբաթյա հեռարձակման համար Այն արժանացել է հեռուստադիտողների բարձր գնահատականներին ։
Վարկանիշ
Նշում. Այս դրաման ցուցադրվել է կաբելային հեռուստաալիքով / վճարովի հեռուստատեսությամբ, որը սովորաբար ունի համեմատաբար փոքր լսարանի, քանի անվճար հեռուստատեսությունները / հանրային հեռարձակողները (KBS, SBS, MBC և EBS)։
Արտաքին հղումներ
Կատեգորիա:Հարավկորեական հեռուստասերիալներ Կատեգորիա:2016 հեռուստասերիալներ Կատեգորիա:Կորեերեն հեռուստասերիալներ
Արգենտինահայ երաժշտություն
«Միջազգային հանդիպումների փառատոն»
Ճանաչված կոմպոզիտոր Ալիսիա Թերգյանը 1968 թվականին կազմակերպել է «Միջազգային հանդիպումների փառատոնը», ավելի ուշ՝ նվագախումբ։
Երգիչներ
Բուենոս Այրեսի «Կոլոն» օպերային թատրոնի ճանաչված երգիչներից են Մանուկ Հալպերյանը, Շամիրամ Թորոսյանը, Նուրիցա Գասաբյանը։
Ջութակահարներ
Ջութակահարներ Րաֆֆի Զմրուխտյանը, Ռոման Ափրիկյանը, դիրիժորներ Վահագն Մինասյանը, Ձարուհի էլմեսեգյանը, ժան Ալմուխյանը և ուրիշներ։
Երգչախմբեր
Հիմնադրվել են «Կոմիտաս» (1929), «Արաքս» (1957), «Սուրբ Գրիգոր Լուսավորիչ» (1958), «Շնորհալի» (1980) և այլ երգչախմբեր։
Պարարվեստ
Պարարվեստի զարգացմանը նպաստել են պարուհիներ էմե Աբրահամովան, Նանի Մորան, Լիա Սիրույանը (նաև պարուսույց) և ուրիշներ։
Պարախմբեր
Հայտնի են «Գայանե» (1960), «Նաիրի» (1978), «Մասիս» (1993) պարախմբերը։
Կատեգորիա:Արգենտինահայ երաժշտություն
Սիրիահայ մամուլ
Հայկական մամուլը Սիրիայում ձևավորվել է դարերի ընթացքում 1868-1877 թվականին թուրքերեն հրատարակվել է «Ֆռաթ» («Եփրատ», Հալեպ) Եռօրյա թերթը, որը արաբերենի, թուրքերենի հետ ունեցել է նաև հայատառ թուրքերենի բաժին։ 1918 թվականից ցայսօր տպագրվել են շուրջ 150 անուն հայերեն պարբերականներ, մեծ մասը՝ Հալեպում։
Տեղի առաջին հայերեն պարբերականը «Աղբյուր» (1913-1914) խմորատիպ ամսաթերթն է։ Կարևոր հրատարակություններից են ՌԱԿ-ի Կիլիկիայի շրջանի վարչության «Հայ ձայն» (1918-1922, 1919 թվականից՝ Ադանա) քաղաքական, տնտեսական և գրական օրաթերթը, ՍԴՀԿ-ի Հալեպի մասնաճյուղի «Եփրատ» (1919) հասարակական-քաղաքական շաբաթաթերթը, ՍԴՀԿ-ի Սիրիայի շրջանի պաշտոնական «Սուրիական մամուլ» (1922-1927) ազգային, հասարակական-քաղաքական, մշակութային օրաթերթը, ՌԱԿ-ի «Եփրատ» (1927-1949) գրական, քաղաքական պաշտոնաթերթը, կրոնական, կրթական, գիտական «Նոր ավետաբեր» (1927-1934) Երկշաբաթաթերթը, ազգային, գրական «Նայիրի» (1941 թվականից, նախապես՝ պարբերագիրք, 1952 թվականից՝ Բեյրութում) շաբաթաթերթը, ՀՅԴ-ի Սիրիայի շրջանի պաշտոնական «Արևելք» (1946-1963) հասարակական-քաղաքական-գրական-գեղարվեստական օրաթերթը, «Նոր Մարաշ» (1946-1961) ամենամյա հանդեսը, քաղաքական, գրական «Սուրիա» (1946-1960) անկախ օրաթերթը, կրոնական «Լրատու» (1964-1980) շաբաթաթերթը, արվեստի, գրականության և գիտության «Մշակույթ» (1967, 1970, 1972) պարբերագիրքը և այլն։ Ներկայումս Հալեպում հրատարակվում են Հալեպի հայ ազգային ծերանոցի խնամակալության «Հայ ծերանոց» (1952 թվականից) եռամսյա տեղեկատու հանդեսը, գրական, գեղարվեստական, պատմաբանասիրական «Գեղարդ» (1975 թվականից) տարեգիրքը, Բերիո թեմի ազգային առաջնորդարանի պաշտոնական «Գանձասար» (1978 թվականից, 1978-1981 թվականներին՝ «Պարբերաթերթ», 1982-1991 թվականին՝ «Օշական») կրոնական, հասարակական, մշակութային շաբաթաթերթը և այլն։
Կատեգորիա:Սիրիահայ մամուլ
(997) Պրիսկա
(997) Պրիսկա (Priska), աստերոիդ աստերոիդների հիմնական գոտում։ Հայտնաբերվել է 1923 թվականի հուլիսի 12-ին Կառլ Ռեյնմուտի կողմից Հայդելբերգում ։
Միջին հեռավորությունը Արեգակից կազմում է 2,66935 ա. մ., առավելագույնը մոտենում է 2,1831 ա. մ. հեռավորության վրա և հեռանում 3,1556 ա. մ. ։ Արեգակի շուրջ մեկ ամբողջական պտույտ է կատարում 1592,97 երկրային օրվա ընթացքում, իր ուղեծրով շարժվելով միջինում 0,225993 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,51° անկյուն։
Պրիսկա աստերոիդը պատկանում է Ադեոնայի աստերոիդների ընտանիքին, որը տեղաբշխված է հիմնական աստերոիդների գոտում։
Սուրեն Աբրահամյան (ազատամարտիկ)
Սուրեն Աբրահամյան (21 փետրվարի, 1970, Ստեփանակերտ - 29 դեկտեմբերի, 1993), հայ ազատամարտիկ, Արցախյան ազատամարտի մասնակից։
Կենսագրություն
Սուրեն Աբրահամյանը ծնվել է 1970 թ. փետրվարի 21-ին Ստեփանակերտ քաղաքում։ Ավարտել է թիվ 1 միջնակարգ դպրոցը։ Աշխատանքի է անցել Ղարմետաքսկոմբինատում։ Ծառայել է Խորհրդային բանակում։ Զորացրվելուց հետո աշխատել է Ստեփանակերտի էլեկտրատեխնիկական գործարանում։
Զինվորագրվել է քաղաքի ինքնապաշտպանական ջոկատներից մեկին, այնուհետև թիվ 1 վաշտին։ Ծանր վիրավորվել է 1993 թ. դեկտեմբերի 25-ին Ֆիզուլի-Հորադիզ հատվածում։ Մահացել է 1993 թ. դեկտեմբերի 29-ին հոսպիտալում։ Հետմահու պարգևատրվել է ՀՀ «Արիության համար» մեդալով։ Ամուսնացած չէր։ Հանգչում է Ստեփանակերտի քաղաքային գերեզմանատանը ։
Ծանոթագրություններ
Կատեգորիա:Հայ ազատամարտիկներ Կատեգորիա:Փետրվարի 21 ծնունդներ Կատեգորիա:1970 ծնունդներ Կատեգորիա:Դեկտեմբերի 29 մահեր Կատեգորիա:1993 մահեր
Ուինսթոն Չերչիլ
Սըր Ուինսթոն Չերչիլ  (Sir Winston Leonard Spencer Churchill, ), բրիտանացի պետական և քաղաքական գործիչ, Միացյալ Թագավորության վարչապետ 1940-1945 և 1951-1955 թվականներին, լրագրող, Բրիտանական ակադեմիայի (1952) պատվավոր անդամ, գրականության Նոբելյան մրցանակի դափնեկիր (1953)։
Ընտանիքը, մանկությունը և պատանեկությունը
Ուինսթոն Չերչիլը ծնվել է Մարլբորոյի դքսերի Բլենհեյմ պալատում։ Նրա հայրը՝ լորդ Ռենդոլֆ Սպենսեր Չերչիլը, ճանաչված քաղաքական գործիչ էր, նա բրիտանական խորհրդարանի (պառլամենտ) Համայնքների պալատի պատգամավոր էր։ Ինչպես և հետագայում՝ Ուինսթոնը, նրա հայրը նույնպես Պահպանողական կուսակցության անդամ էր։
Ուիսթոնի մայրը՝ Ջենի Ջերոմը (Jennie Jerome), ամերիկյան հարուստ ձեռնարկատիրոջ դուստր էր։ Ինչպես ընդունված է շատ արիստոկրատ ընտանիքներում, դեռ մեկ տարեկանից արդեն փոքրիկ Ուինսթոնի մասին հոգ էր տանում նրա դայակը՝ Էլիզաբեթ էն Էվերեսթը (անգլերեն Elizabeth Anne Everest), ում նա սովորաբար «պառավ» էր ասում։ Ութ տարեկանում Ուինսթոնը դառնում է Սենտ Ջորջ նախակրթական դպրոցի սան, որտեղ նա հաճախ խախտելով կարգը ենթարկվում էր պատժի, իսկ քանի որ դպրոցում ընդունված էր պատժել ծեծի միջոցով, Էլիզաբեթը նկատում է պատանու կապտուկները, որից հետո նրան տեղափոխում են Բրայտոն՝ Թոմսոն քույրերի դպրոց։ Տեղափոխվելուց հետո նա սկսում է բավական լավ սովորել, սակայն նրա առաջադիմությունն այնքան էլ փայլուն չի եղել համեմատած համադասարանցիների հետ։
Երբ 1886 թվականին նա հիվանդանում է թոքաբորբով, նրա թույլ առողջությունը և ոչինչ չխոստացող առաջադիմությունը պատճառ են դառնում, որ ծնողները նրան ուղարկեն ոչ թե Իթոնի թագավորական քոլեջ, որտեղ սերնդեսերունդ սովորել են Մարլբորո տոհմի պատանիները, այլ ոչ պակաս անվանի Հարոու դպրոց։ Հարոու դպրոցում սովորելիս 1889 թ. Ուինսթոնին փոխադրում են հատուկ զինվորական թեքումով դասարան։ Պատանի Ուինսթոնը դպրոցում այն տասներկու աշակերտներից մեկն էր, որոնք կարողանում են հանձնել ավարտական քննությունները բոլոր առարկաներից, հատկապես նրա մոտ դիտվում է բարձր հետաքրքրություն պատմության հանդեպ, իսկ 1892 թ. նա սուսերամարտից դառնում է դպրոցի չեմպիոն։
1893 թ. Ուինսթոն Չերչիլն ընդունվում է Սանդհարսթի Թագավորական ռազմական ակադեմիա՝ ամենաանվանի ռազմական ուսումնական հաստատություններից մեկը։ Մոտ մեկ տարի ակադեմիայում ուսանելուց հետո, 1895 թ. փետրվարի 2-ին ստանում է կրտսեր լեյտենանտի կոչում, նույն այդ տարում էլ նա կրում է երկու ծանր կորուստ՝ մահանում են նրա հայրը և սիրելի դայակը։
Երիտասարդ տարիներ
Կոչումն ստանալուց հետո Ուինսթոն Չերչիլն անցնում է ծառայության թագուհու անձնական 4-րդ հուսարական գնդում։ Մի քանի ամիս հետո, մոր միջամտությամբ, Չերչիլը ուղարկվում է Կուբա, որպես «Դեյլի գրեֆիք» (Daily Graphic) թերթի զինվորական թղթակից, նա պետք է հանգամանորեն ներկայացներ իսպանացի գաղութարարների դեմ տեղացիների ապստամբությունը։